Държавен вестник, бр. 83, 2008 г., стр. 13

Б Р О Й  83
Д Ъ Р Ж А В Е Н   В Е С Т Н И К
С Т Р .  13
Чл. 7. (1) Минималният размер на допусти-
мите разходи, за които се кандидатства по про-
екта, е левовата равностойност на 10 000 евро.
(2) Максималният размер на допустимите
разходи, за които се кандидатства по проекта, е
левовата равностойност на 200 000 евро.
Чл. 8. Финансовата помощ за юридически-
те лица с нестопанска цел, предоставена по реда
на тази наредба, не може да надхвърля левова-
та равностойност на 200 000 евро за период от
три последователни данъчни години—година-
та на плащане и две предходни години.
Чл. 9. (1) Финансова помощ не се предос-
тавя по реда на тази наредба, при условие че
за същата инвестиция кандидатът е получил
публична финансова помощ от националния
бюджет и/или от бюджета на Европейския
съюз.
(2) Не се предоставя финансова помощ за
дейности, извършени преди подаване на заявле-
нието за подпомагане, с изключение на разходи-
те за дейности по чл. 20, ал. 1, т. 3, буква “а”.
(3) За всяко подпомагане по реда на тази
наредба се кандидатства след извършване на
окончателно плащане по предходен проект с
изключение на проекти, представени от об-
щините.
Чл. 10. (1) Плащанията по проект могат да
бъдат авансово, междинно и окончателно.
 (2) Авансово плащане и/или междинно пла-
щане се извършва, при условие че са включени
в договора за отпускане на финансова помощ.
Чл. 11. (1) Авансовото плащане е в размер
до 20 процента от стойността на одобрената фи-
нансова помощ по проекта.
(2) Авансово плащане се допуска, при усло-
вие че неговият размер надвишава левовата
равностойност на 2000 евро.
(3) Авансово плащане може да бъде заявено
не по-късно от три месеца от датата на сключ-
ване на договора за отпускане на финансова
помощ.
 (4) В случаите на авансово плащане се изис-
ква банкова гаранция в полза на Разплащател-
ната агенция в размер 110 процента от стой-
ността на авансовото плащане.
(5) Когато ползватели на помощта са общи-
ни, в случаите на авансово плащане се изисква
писмена гаранция от ръководния орган на об-
щината в полза на Разплащателната агенция в
размер 110 процента от стойността на авансо-
вото плащане и решение на общинския съвет,
одобряващо встъпването в дълг.
(6) Срокът на валидност на гаранциите по
ал. 4 и 5 трябва да покрива срока на договора
между ползвателя и Разплащателната агенция,
удължен с шест месеца.
(7) Гаранция по ал. 4 и 5 се освобождава,
когато Разплащателната агенция установи, че
сумата на одобрените за плащане разходи, съ-
ответстваща на финансовата помощ, свързана
с инвестицията, надхвърля сумата на аванса.
Чл. 12. (1) Междинно плащане е допустимо,
но не повече от два пъти за периода на изпъл-
нение на проекта в случаите, когато кандида-
тите са общини, и един път за периода на из-
пълнение на проекта за всички останали полз-
ватели на финансовата помощ.
(2) Междинно плащане е допустимо за одоб-
рена обособена част от инвестицията, при усло-
вие че неговият размер надвишава левовата
равностойност на 2000 евро.
(3) Междинно плащане може да бъде зая-
вено не по-късно от шест месеца преди изти-
чане на крайния срок за извършване на инвес-
тицията по договора за отпускане на финан-
сова помощ.
Раздел III
Изисквания към кандидатите
Чл. 13. (1) За подпомагане могат да канди-
датстват:
1. общини, посочени в приложение № 1;
2. юридически лица с нестопанска цел
(ЮЛНЦ), регистрирани по Закона за юриди-
ческите лица с нестопанска цел, които имат
седалище на територията на община от селски-
те райони (приложение № 2).
 (2) Лицата по ал. 1 се подпомагат, при усло-
вие че:
1. нямат изискуеми задължения към Държа-
вен фонд “Земеделие” (ДФЗ);
2. не са в открито производство по несъсто-
ятелност или не са обявени в несъстоятелност
с изключение на общините;
3. не са в производство по ликвидация с из-
ключение на общините;
4. нямат изискуеми публични задължения
към държавата с изключение на общините.
Раздел IV
Изисквания към проектите
Чл. 14. Подпомагат се проекти, които:
1. се осъществяват на територията на общи-
ни, посочени в приложение № 1;
2. отговарят на приоритетите на общинския
план за развитие на съответната община, удос-
товерено с решение на общинския съвет.
Чл. 15. (1) Не се предоставя финансова по-
мощ за проекти, оказващи отрицателно въздейс-
твие върху околната среда по смисъла на Зако-
на за опазване на околната среда (ЗООС).
(2) Не се предоставя финансова помощ за
проекти, включващи инвестиции в местата по
националната екологична мрежа Натура 2000,
когато тези инвестиции не отговарят на изиск-
ванията на Закона на защитените територии,
Закона за биологичното разнообразие и съот-
ветните подзаконови нормативни актове за
тяхното прилагане, както и предвидените огра-
ничения в заповедите за определянето на тези
места и плановете за управлението им.